શહેરના રિંગરોડ ખાતે આવેલી વણકર ટેક્સટાઇલ સંઘમાં દુકાન ધરાવતા વેપારીઓ દ્વારા ભગવાન બુધ્ધની પ્રિન્ટ વાળી સાડીઓ બનાવવામાં આવી હતી. આ અંગે જાણ થતા સમસ્ત યુવા આંબેડકર સમાજ દ્વારા કલેક્ટરને આવેદન પત્ર આપી અને આ વેપારીઓ સામે પગલા ભરવાની માંગણી કરવામાં આવી હતી. ધાર્મિક લાગણી દુભાવતા આ કૃત્ય સામે કાર્યવાહી કરવા માટે ક્લેક્ટર મહેન્દ્ર પટેલ દ્વારા પોલીસને કાર્યવાહી કરવા માટેની સૂચના આપવામાં આવી હતી. પોલીસે ગુરૂવારે રાત્રે માર્કેટ વિસ્તારમાં દરોડા પાડીને 1200 નંગ સાડી સાથે ચાર વેપારીની ધરપકડ કરી હતી.